open-index/open-wikipedia-markdown huggingface dataset:
אצטדיון באירה ריו

**אצטדיון ז'וזה פיניירו בורדה** (בפורטוגזית: **Estádio José Pinheiro Borda**), הידוע גם כ**אצטדיון ביירה ריו** (**Estádio Beira Rio**), הוא אצטדיון כדורגל, הממוקם על חוף ימה של העיר פורטו אלגרה שבברזיל. פירוש השם "באירה ריו" הוא "גדת הנהר", והאצטדיון מכונה כך משום שהוא ממוקם בשולי הנהר "ריו גואייבה". האצטדיון משמש כמגרשה הביתי של קבוצת אינטרנסיונל מליגת העל הברזילאית.

## היסטוריה
האצטדיון קרוי על שמו של ז'וזה פיניירו בורדה, מהנדס פורטוגזי שפיקח על בניית האצטדיון במשך שנים רבות, ובכך חלם להפוך אותו לפרויקט הבניה הגדול ביותר שלו. בורדה מת לפני שראה אותו בשלמותו. אצטדיון זה החליף את האצטדיון הקודם של קבוצת אינטרנסיונל, שנקרא "דוס אוקליפטוס". משחק הבכורה באצטדיון התקים ב-6 באפריל 1969 בו גברה אינטרנסיונל על בנפיקה ליסבון הפורטוגלית בתוצאה 1-2.

האצטדיון נבחר להיות אחד מ-12 האצטדיונים שלוקחים חלק באירוח משחקי מונדיאל 2014, ועל כן עבר שדרוג על מנת לעמוד בתקנים של פיפ"א. עיקר השדרוג כלל הקמה של מעטפת חדשה לאצטדיון שכוללת גג חדש המספק קירוי מלא ליציעים. כמו כן, המפלס התחתון של האצטדיון נהרס והוקם מחדש קרוב יותר לכר הדשא.

## קישורים חיצוניים

* האצטדיון באתר הרשמי של מונדיאל 2014
* 

באירה ריו
קטגוריה:פורטו אלגרה: ספורט
באירה ריו
קטגוריה:מועדון ספורט אינטרנסיונל
חוק 30

**חוק 30** הוא חוק בינארי חד-ממדי של אוטומט תאי שהוצג על ידי סטיבן וולפרם בשנת 1983. וולפרם תיאר אותו כ"החוק האהוב עלי בכל הזמנים" ופירט עליו בספרו, "A New Kind of Science". לפי שיטת הסיווג של וולפרם, חוק 30 הוא חוק ברמה 3, המציג התנהגות כאוטית.

חוק זה מעורר עניין מיוחד, משום שהוא יוצר דוגמאות מורכבות ואקראיות לכאורה על ידי כללים פשוטים ומוגדרים היטב. לכן, וולפרם מאמין שחוק 30, ואוטומט תאי בכלל, הם המפתח להבנה כיצד חוקים פשוטים יוצרים מבנים והתנהגויות מורכבים בטבע. לדוגמה, דפוס צבע שמייצג חוק 30 מופיע על קונכייתו של מין של חלזון ימי הנקרא חרוטון הטקסטיל. בנוסף, חוק 30 שימש כמחולל מספרים אקראיים בתוכנה שיצר וולפרם, Mathematica, והוצע גם לשימוש כצופן זרם בקריפטוגרפיה. עם זאת, בחינתו של חוק 30 כמייצר מספרים רנדומליים במבחן כי בריבוע הציגה תוצאות ירודות בהשוואה לחוקים אחרים המבוססים על אוטומט תאי.

## מערכת כללים
בכל האוטומטים התאיים היסודיים של וולפרם, אינסוף מערכים חד-ממדיים של תַאֵי אוטומט תאי נלקחים בחשבון, כאשר כל תא נמצא במצב התחלתי כלשהו. במרווחי זמן בדידים, כל תא משנה ספונטנית את מצבו, בהתבסס על מצבו הנוכחי ומצבם של שני התאים השכנים לו. עבור חוק 30, מערכת הכללים שקובעת את המצב הבא של האוטומט הם:

## מבנים ותכונות
הדפוס הבא נוצר ממצב התחלתי שבו תא יחיד במצב "1" (שחור) מוקף בתאים במצב "0" (לבן).

מרכז

פה, הציר האנכי מייצג זמן (עם הירידה בציר האנכי הזמן עולה) וכל קטע בציר האופקי מייצג את מצבם של כל התאים במערך בנקודת זמן מסוימת במהלך התפתחות הדוגמה. מספר מוטיבים מופיעים במבנה, כמו הופעות תכופות של משולשים לבנים ורצועת דפוס קבועה בצדו השמאלי של המבנה; עם זאת, למבנה כולו אין דפוס שאפשר להבחין בו. מספר התאים השחורים בדור n נקבע על ידי הרצף:
: 1, 3, 3, 6, 4, 9, 5, 12, 7, 12, 11, 14, 12, 19, 13, 22, 15, 19, ... ()
והוא בערך n.

[ממוזער|שמאל|קונכייה של [חרוטון ארסי, שדפוס צבעה דומה לחוק 30]]
כפי שניתן לראות בתמונה הנ"ל, חוק 30 מייצר לכאורה אקראיות למרות העדר כל דבר שיכול להחשב במידה סבירה כקלט אקראי. סטיבן וולפרם הציע להשתמש בטור האמצעי כמחולל פסבדו אקראי; הוא עבר מבחני רנדומליות סטנדרטיים רבים, ווולפרם השתמש בחוק זה בתוכנה Mathematica ליצירת מספרים שלמים אקראיים. למרות שחוק 30 מייצר אקראיות בדפוסי קלט רבים, יש אינסוף דפוסי קלט שמביאים לדפוסים חוזרים. דוגמה טריוויאלית לדפוס כזה היא דפוס קלט המורכב מ-"0" בלבד. דוגמה טריוויאלית פחות, שמצא מתיו קוק, היא קלט המורכב מאינסוף חזרות על הדפוס '00001000111000', עם חזרות אפשריות שמופרדות על ידי שש "1". דוגמאות נוספות רבות נמצאו על ידי Frans Faase, ראו דפוסים חוזרים בחוק 30.

## קישורים חיצוניים

* 

## הערות שוליים




קטגוריה:אוטומטים
פ.צ. קייזרסלאוטרן

**פ.צ. קייזרסלאוטרן** (השם במקור: **1. פ.צ. קייזרסלאוטרן**; בגרמנית: **FC Kaiserslautern** **.1**; בקיצור: **FCK****.1** או **FCK**) הוא מועדון כדורגל גרמני מן העיר קייזרסלאוטרן שבריינלנד-פפאלץ, המשחק בבונדסליגה השנייה. המועדון זכה בארבע אליפויות ובשני גביעים.

## היסטוריה
המועדון הוקם ממיזוגם של מועדוני כדורגל רבים, וקיבל את שמו הנוכחי רק בשנת 1932. 

בשנות ה-90 ידעה הקבוצה טלטלות רבות. לאחר שזכתה אליפות הבונדסליגה בעונת 1990/1991 נכנסה הקבוצה למדרון תלול שהסתיים בירידה לליגת המשנה. תחת הדרכתו של אוטו ריהאגל כמאמן, רשמה קייזרסלאוטרן הישג חסר תקדים בגרמניה של עליית ליגה בשנת 1997 וזכייה באליפות בעונה שלאחר מכן. השחקנים הבולטים במועדון בעונת האליפות היו הגרמני אולף מרשל, השווייצרי צ'יריאקו ספורצה, המגן הדני שיונברג והברזילאי רטיניו. עונה לאחר מכן העפילה קייזרסלאוטרן לרבע גמר ליגת האלופות, אך הודחה לאחר צמד משחקים מול יריבתה המקומית באיירן מינכן. 

בעונת 2000/01 העפילה הקבוצה לחצי גמר גביע אופ"א בו הפסידה לדפורטיבו אלאבס 9-2 בסיכום שני המשחקים. בעונת  המועדון הגיע לגמר הגביע הגרמני. בעונת  חזר המועדון לליגה הראשונה לאחר ארבע שנות היעדרות. בעונה זו סיימה הקבוצה במקום ה-7. בסוף עונת 2011/2012 נשרה הקבוצה לליגה השנייה בגרמניה.

בסיום עונת  נשרה הקבוצה לליגה השלישית. היא חזרה לליגה השנייה בסיום עונת 2021/2022 לאחר שגברה במשחקי המבחן על דינמו דרזדן.

## סגל הקבוצה
;נכון ל-1 במרץ 2026

(בהשאלה מברנטפורד)

 (בהשאלה מאסטרלה דה אמדורה)
 (בהשאלה מקובנטרי סיטי)

 (בהשאלה מאיינטרכט פרנקפורט)
 (בהשאלה מאוסר)

## שחקני עבר בולטים

## תארים
* אליפות הבונדסליגה: 1951, 1953, 1991, 1998
* אליפות הבונדסליגה השנייה: 1997, 2010
* הגביע הגרמני: 1990, 1996
* הסופר קאפ הגרמני: 1991

## קישורים חיצוניים

* 

## הערות שוליים

*
קטגוריה:קבוצות כדורגל גרמניות
קטגוריה:קבוצות כדורגל שהוקמו ב-1900
גדעון שפסקי

**גדעון (גידי) שפסקי** (28 במרץ 1932 – 10 בדצמבר 2017) היה כימאי ישראלי, שכיהן כפרופסור לכימיה פיזיקלית באוניברסיטה העברית ובשנים 1975–1979 כיהן כרקטור האוניברסיטה.

## חייו
נולד בברלין לוולטר שפסקי, שהיה רופאו האישי של משה זמורה. בהיותו בן שנתיים עלתה משפחתו לארץ ישראל והתיישבה בירושלים. למד בתיכון בית הכרם (מחצית משכר הלימוד מומנה על ידי זמורה, לאחר מות האב בחטף). בראשית שנות החמישים למד כימיה ופיזיקה באוניברסיטה העברית וקיבל מלגה מטעם חברת החשמל. שפסקי קיבל תואר שני מהאוניברסיטה העברית ב-1956 וסיים דוקטורט ב-1960, באוניברסיטה העברית, בהנחיית פרופסור גבריאל שטיין.

לאחר מספר שנים פוסט דוקטורט מחוץ לישראל מונה למרצה בכיר באוניברסיטה העברית שנת 1964, ובשנת 1966 הוא הועלה לדרגת פרופסור חבר בכימיה פיזיקלית. בשנת 1970 מונה לפרופסור מן המניין.

שימש כמנחם של מדענים רבים, כולל חתני פרס ישראל לכימיה אברהם ניצן ועמנואל פלד.

בתחילת שנות השבעים היה יושב ראש המועצה המתאמת של ארגוני הסגל במוסדות להשכלה גבוהה. במסגרת זאת התעמת עם מנכ"ל האוניברסיטה, יוסף הרפז. במאי 1975 נבחר ברוב גדול של סגל האוניברסיטה לתפקיד רקטור האוניברסיטה, בחירה שהתפרשה כהתנגדות להרפז. שפסקי כיהן כרקטור עד 1979 והוחלף על ידי פרופסור רפאל משולם.

בשנים האחרונות לחייו עסק בניתוח ממצאים בנושא דירוג מוסדות אקדמיים ובתנאי המחקר של מדענים בישראל. בנוסף, היה פעיל בתנועת "אני ישראלי" ובעשור הראשון של המאה ה-21 נמנה עם העותרים לשינוי הלאום שלהם מ"יהודי" ל"ישראלי", עתירה שנדחתה בבית המשפט העליון בפסק דין עוזי אורנן נגד משרד הפנים.

בן 85 במותו. הותיר אחריו רעיה ושתי בנות. ב-11 בדצמבר 2017 נטמן בבית העלמין שבקיבוץ עינת.

## קישורים חיצוניים

* 

## הערות שוליים

קטגוריה:ישראלים ילידי גרמניה
קטגוריה:אנשי העלייה החמישית
קטגוריה:כימאים ישראלים
קטגוריה:סגל האוניברסיטה העברית בירושלים: כימיה
קטגוריה:בוגרי התיכון ליד האוניברסיטה
קטגוריה:בעלי תואר דוקטור מהאוניברסיטה העברית בירושלים
קטגוריה:כימאים פיזיקליים
קטגוריה:רקטורי האוניברסיטה העברית בירושלים
קטגוריה:אישים הקבורים בעינת
קטגוריה:ישראלים שנולדו ב-1932
קטגוריה:ישראלים שנפטרו ב-2017
מנדלבאום

קטגוריה:שמות משפחה
קטגוריה:שמות משפחה אשכנזיים
קטגוריה:משפחות יהודיות
כרונופיליה

**כרונופיליה** היא משיכה מינית המוגבלת לאנשים בקבוצת גיל מסוימת והיא סוג של פאראפיליה. את המונח טבע ג'ון מאני, פסיכולוג, סקסולוג וסופר שנוי במחלוקת. המונח לא אומץ במידה רבה בקרב סקסולוגים, ובמקומו הם משתמשים במונחים המתייחסים לקבוצות גיל ספציפיות.

## העדפות מיניות מבוססות גיל
***[[פדופיליה]]** היא פאראפיליה אצל בוגרים המתאפיינת במשיכה מינית לילדים שטרם הגיעו לגיל הבשלות המינית.
***[[הבפיליה]]** ו**[[אפבופיליה]]** הם מונחים המתייחסים להעדפה מינית של ילדים בגיל ההתבגרות ושל נערים לאחר גיל ההתבגרות. הבפיליה מתייחסת למשיכה מינית לילדים בשנים הראשונות של הבגרות המינית שלהם (בדרך כלל בגילים 11–14), ואפבופיליה מתייחסת להעדפה מינית של מתבגרים, בדרך כלל בגילים 15–19.
***[[טליאופיליה]]** (מיוונית: **Teleios**, "בוגר מלא", באנגלית: **Teleiophilia**) הוא מונח שטבע הסקסולוג ריי בלנשרד המתייחס למשיכה מינית לבוגרים צעירים, בדרך כלל בגילים 18–40. המונח מתייחס לכל אדם שחווה משיכה מינית כלפי בוגר (כולל בוגר שנמשך לבוגר), וגם לקטינים ומתבגרים שנמשכים לבוגרים יותר מאשר לאנשים בגילם.
***[[מסופיליה]]** (מיוונית: **Mesos**, "ביניים", באנגלית: **Mesophilia**) הוא מונח המייחס למשיכה מינית למבוגרים ב, בדרך כלל בגילים 60–40.
***[[גרונטופיליה]]** מתייחס למשיכה של אדם צעיר לאדם זקן.

## קישורים חיצוניים

קטגוריה:פאראפיליה
קטגוריה:הפרעות נפשיות והתנהגותיות
הראנט דינק

ממוזער|200px|שלטים בטורקית, כורדית וארמנית שנישאו בהלווייתו של דינק. בתרגום לעברית: "כולנו ארמנים" ו"כולנו הראנט דינק"

**הראנט דינק** (בארמנית: **Հրանդ Տինք**) (15 בספטמבר 1954 - 19 בינואר 2007) היה עורך, עיתונאי ובעל טור טורקי-ארמני.

כעורך הראשי של העיתון הדו-לשוני אגוס (Ակօս), ייצג דינק את המיעוט הארמני בטורקיה. דינק נודע בתמיכתו בפיוס בין המיעוט הארמני ושאר טורקיה, בזכויות אדם ובזכויות המיעוט; פעמים רבות הוא ביקר את מדיניות ההכחשה בה נוקטת טורקיה באשר לרצח העם הארמני ואת הקמפיין להכרה בינלאומית בתפוצת הארמנים. דינק הועמד לדין שלוש פעמים על התבטאויות נגד מדינתו, וקיבל איומים רבים על חייו מלאומנים טורקים.

בינואר 2007, התנקש בחייו לאומן טורקי בן 17 בשם אוגון סמאסט. את הרצח ביצע המתנקש ביריה, ביציאה ממשרד העיתון בו עבד דינק. ההתנקשות אירעה זמן מעט לאחר פרימיירת הסרט התיעודי "Screamers" שעסק בשואת הארמנים, בו התראיין דינק בנושא ההכחשה הטורקית ובנושא החקירה שנערכה נגדו. לאחר שנלקח סמאסט למעצר התפרסמו תמונות שלו בחברת איש משטרה ואיש הכוחות המזוינים, מול דגל טורקיה. התמונות יצרו סקנדל בטורקיה, וגרמו לגל תחקירים ולפיטורם של המעורבים.

בהלווייתו יצאו 200,000 אבלים לצעדה במחאה על ההתנקשות בקריאות "כולנו ארמנים" ו"כולנו הראנט דינק". הביקורת על סעיף 301 (בו נאסרת השמצת המדינה, מוסדותיה ואנשיה) גברה לאחר הירצחו, דבר שהוביל להצעה פרלמנטרית שדרשה את ביטול הסעיף. נובר אסלניאן, ארמני המתגורר בישראל כתב פואמה לזכרו.

## קישורים חיצוניים

* קרן הראנט דינק הבינלאומית
* 

קטגוריה:ערכים שבהם תבנית בריטניקה אינה מתאימה
קטגוריה:עיתונאים טורקים
קטגוריה:ארמנים
קטגוריה:קורבנות רצח בטורקיה
קטגוריה:בוגרי אוניברסיטת איסטנבול
קטגוריה:ארמנים שנולדו ב-1954
קטגוריה:נפטרים ב-2007
ארמון מרינסקי (סנקט פטרבורג)

שמאל|ממוזער|200px|ארמון מרינסקי
**ארמון מרינסקי** (ברוסית: **Мариинский дворец**; בתעתיק מדויק: **מריאינסקי** – הארמון נקרא בעברית גם **ארמון מריאינסקי**) הוא ארמון במרכז סנקט פטרבורג המהווה מרכיב חשוב במתחם כיכר איסק הקדוש. משמש כיום כמשכן האספה המחוקקת של סנקט פטרבורג.

## היסטוריה
הארמון נבנה בשנים 1839-1844, בהתאם לתכנונו של האדריכל אנדריי שטקנשניידר, במקום בניין ישן שעמד במקום וחלקו שולב בארמון החדש. הארמון נקרא על שמה של מריה, בתו של ניקולאי הראשון לרגל נישואיה וכדי שישמש למגוריה. משפחת הנסיכים התגוררה בארמון מספר שנים, עד למות בעלה של מריה. לאחר מכך, בארמון התגוררו ילדי בני הזוג. בתקופת הנסיכה מריה היה במרכז הארמון גן החורף. 

בתחילת המאה ה-20 אולמו של גן החורף עבר שיפוץ משמעותי תוך התאמתו לישיבות המועצה המדינית.

בשנת 1885 הוחלט כי הארמון יהיה מקום מושבה של המועצה המדינית ומוסדות ממשלתיים נוספים. לצורך התאמת המבנה ליעודו החדש בוצעו עבודות בנייה נרחבות במבנה והאולם של גן החורף עבר שיפוץ משמעותי תוך התאמתו לשמש כאולם ישיבות.

לאחר מהפכת פברואר הארמון היה מקום מושבה של הממשלה הזמנית. 

לאחר מהפכת אוקטובר הבניין שימש מקום מושבם של מספר מוסדות ממשלה, בית ספר ואף בית חולים צבאי בתקופת מלחמת העולם השנייה. 

החל משנת 1945 הארמון הוא מקום מושבה של המועצה המחוקקת של סנקט פטרבורג.

## תיאור המבנה
הבניין נבנה בסגנון נאו-קלאסי. חזית הארמון היא בצבע אדום-חום. הכניסה מעוטרת בעמודים של הסדר הקורינתי. תיאור הפנימי של הארמון בוצע בסגנון הבארוק הצרפתי של המאה ה-17.

## ראו גם
*תיאטרון מריאינסקי

## קישורים חיצוניים

* 
* תיאור המבנה והתמונות

מרינסקי
ג'ילין (עיר)

**גִ'ילִין** (בסינית: **吉林**; בפין-יין: **Jílín**; במנצ'ורית: - **גִירִין אוּלה**; ברוסית: **Гирин** - **גִירִין**) היא נציבות עירונית במחוז ג'ילין שבצפון-מזרח הרפובליקה העממית של סין. על פי מפקד האוכלוסין משנת 2020, אוכלוסיית הנציבות העירונית מנתה כ-3.62 מיליון תושבים, מתוכם כ-1.9 מיליון בארבעת הרבעים, עובדה ההופכת אותה לעיר השנייה בגודלה במחוז ואף בעבר הייתה בירתו.

## גאוגרפיה ואקלים
[שמאל|ממוזער|250px|[תצלום לוויין של ג'ילין]]
הנציבות העירונית ג'ילין משתרעת על פני 27,710 קמ"ר במרכז מחוז ג'ילין וגובלת בבירת המחוז צָ'אנְגְצ'וּן ממערב ומצפון-מערב, בנציבויות העירוניות  מדרום, ,  ו מדרום-מערב ובנציבות האוטונמית הקוריאנית  ממזרח. העיר שוכנת באזור הררי בסמוך לנהר  (במנצ'ורית נקרא סונגארי), בגובה 202 מטרים מעל פני הים. ארבעה הרים מפורסמים מקיפים את ג'ילין: הר הצפון במערב, לון טאן במזרח, ז'וצאו בצפון והר הצב בדרום. ההר הצפוני, הנקרא לבן, הוא ההר המפורסם ביותר בג'ילין, ישנם מספר מקדשים בודהיסטים על ההר.

בעיר ג'ילין יש אקלים יבשתי ממוזג עם ארבע עונות ברורות: אביב קצר, יבש וסוער, קיץ חם וגשום, סתיו קריר נפלא וחורפים קרים וארוכים. הטמפרטורה השנתית הממוצעת נשארת על כ-4 מעלות צלזיוס, המשקעים השנתיים הם בממוצע 650 מ"מ.

## חלוקה מנהלית
הנציבות העירונית ג'ילין מחולקת לארבעה רבעים, נפה אחת וארבע נפות עירוניות:

## גלריה

קובץ:吉林雾凇.jpg|עצי ערבה מכוסים בקרה
קובץ:北山风景区.JPG|השער לפארק בֵּיישָׁאן
קובץ:吉林西站.jpg|תחנת הרכבת
קובץ:Songhua river(jilin-night).JPG|נהר סונגחווה בלילה


## ערים תאומות
* 
* 
* 
* 
* 
* 

## קישורים חיצוניים

* 

## הערות שוליים

קטגוריה:הרפובליקה העממית של סין: ערים
קטגוריה:ג'ילין: ערים
קטגוריה:הרפובליקה העממית של סין: נציבויות עירוניות
דונטה גרין

**דונטה דומיניק גרין** (באנגלית: **Donté Dominic Greene**; נולד ב-21 בפברואר 1988) הוא כדורסלן אמריקאי המשחק בעמדת הפורוורד. גובהו של גרין הוא 2.11 מטר.

## קריירה
גרין החל לשחק באוניברסיטת סירקיוז וכבר בעונתו הראשונה פתח בכל 35 המשחקים, קלע 17.7 נקודות בממוצע למשחק ואסף 7.2 .

גרין נבחר בדראפט ה-NBA לשנת 2008 בבחירה מספר 28 בידי קבוצת ממפיס גריזליס.

לאחר שנבחר בדראפט  עבר גרין לקבוצת יוסטון רוקטס, וקלע 40 נקודות במשחק הבכורה שלו בליגת הקיץ בלאס וגאס. ב-30 באוגוסט 2008 הוסכם כי גרין, בובי ג'קסון ובחירת הסיבוב הראשון של דראפט 2009 של יוסטון יועברו לסקרמנטו קינגס בעסקת חבילה בתמורה לרון ארטסט אשר יעבור ליוסטון.

בינואר 2009 עבר גרין לשחק בקבוצת רינו ביגהורנס מליגת הפיתוח של ה-NBA ובכך היה לשחקן הראשון בתולדות הקינגס אשר נשלח לשחק בליגה זו, אך הוחזר לקבוצה לאחר משחקים בודדים.

לקראת סוף עונת  חתם גרין בקבוצת הממפיס גריזליס עד לסיום העונה, אך לא שותף באף משחק. בסיום העונה הוא הועבר לבוסטון סלטיקס בתמורה לפאב מלו, אך נופה מסגל הקבוצה עוד בטרם פתיחת העונה הבאה, וחתם לשנה במדי קבוצת דונגואן לאופרדס מהליגה הסינית.

## קישורים חיצוניים

פרופיל השחקן באתר ה-NBA

## הערות שוליים

קטגוריה:כדורסלני סקרמנטו קינגס
קטגוריה:כדורסלני אוניברסיטת סירקיוז
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני רינו ביגהורנס
קטגוריה:כדורסלני שנג'ן לאופרדס
קטגוריה:בחירות דראפט של ממפיס גריזליס
קטגוריה:כדורסלני ליגת ה-BIG3
קטגוריה:אמריקאים שנולדו ב-1988
פלנטריום כוכב כדורגל

**פלנטריום כוכב כדורגל** (באנגלית: "Planetarium Football Star" ) הוא משחק כדורגל וירטואלי, הידוע גם בשם "פוטסטאר" (באנגלית: "FootStar").
הוא משחק מבוסס דפדפן שבסיסו בפורטוגל. כרגע משחקות בו כ-80 מדינות שונות מרחבי העולם .
המשחק מופיע בעברית בנוסף לעוד עשרות שפות אחרות.

## סקירה כללית
פלנטריום כוכב כדורגל (פוטסטאר) הוא משחק שבו השחקנים מנהלים שחקן כדורגל משלהם, אך עם אופציה להיות בעבודות נוספות כגון מאמן קבוצה, מאמן נבחרת לאומית, או יו"ר התאחדות הכדורגל של המדינה שבה הוא משחק. כל שחקן חדש מקבל שחקן בגיל 17 עם 0 נתונים בכל התחומים.
על השחקן לטפל בכל ההיבטים של ניהול השחקן, משלושת האימונים היומיים, ועד בחירת הקבוצה בה הוא ישחק. השחקן משחק במשחקים וירטואליים במהלך השבוע. בעקבות האימונים, השחקן יכול להשתפר ולעלות ביכולותיו, מה שיעזור לשחקנו לשחק יותר טוב במשחקים.
בנוסף השחקן יכול לרכוש חפצי משחק לשחקן שלו, אשר יגבירו את יעילותו, כגון קניית נעליים וכפפות שוער.

במשחק משתתפים אלפי שחקנים ברחבי העולם, אשר משחקים במסגרת שחקנים לפי מדינות הלאום שלהם. המשחק זכה לפופולריות רבה בעיקר בפורטוגל וברזיל.
המשחק כולל תמיכה במספר רב של שפות, כולל עברית.

מדי עונת משחקים (כשלושה חודשים) קבוצת מפתחי האתר מבצעים מעקב. לעיתים מוכנסים שינויים בהתאם למשוב שמעבירים השחקנים.

## גביעים ותארים
קבוצה המסיימת ראשונה בליגה בתום 14 מחזורים מוכתרת כאלופה, ונוסף לה "גביע אליפות" לארון התארים.
לאורך העונה, בימי רביעי, מתקיימים משחקי גביע בשיטת נוק-אאוט, בתום מספר סיבובים (הנקבע לפי מספר הקבוצות המשתתפות בגביע באותה מדינה) מוכתרת מחזיקת הגביע, אשר ניצחה בגמר.
כמו כן ישנם שלושה סוגי תחרויות בינלאומיות, "ליגת האלופות", שבה משתתפות כל האלופות מרחבי העולם. "גביע המחזיקות" שבה משתתפות מחזיקות הגביע, ו"הליגה היבשתית" שבה משתתפות מספר קבוצות מהליגה הראשונה של כל מדינה (בהתאם לדירוג המדינה)

גביע העולם, גביע העולם לצעירות, וגביע העולם עד 18, הם טורנירים בהם נבחרות לאומיות מתחרות בנבחרות אחרות במטרה לזכות בגביע העולם. הגביע מחולק לבתים. בשלב הבתים יש 8 בתים של 4 נבחרות שמהם עולות 2 נבחרות. כל המשחקים מתקיימים במדינה שנבחרה לארח את המשחקים. בנוסף יש גביע נבחרות עד 21, וגביע נבחרות עד 18, שמורכבים באותה מתכונת.

בנוסף יש גם נבחרות עירוניות, אשר גם הן משחקות במוקדמות ויכולות להעפיל לגביע העולם, אך גם נוספים להן "משחקי דירוג", שהם המשחקים שבהם משחקות כל הנבחרות אשר הגיעו בעונה שעברה ל-3 המקומות האחרונים בבית המוקדמות, בתום העונה 48 הנבחרות העירוניות שמדורגות ראשונות חוזרות למוקדמות גביע העולם.

## פלנטריום כוכב כדורגל בישראל
בישראל, כמו בכל המדינות בפוטסטאר יש ליגות, שמתחלקות למספרים, החל מהליגה השנייה. בכל ליגה ישנן 8 קבוצות שמתחרות מידי עונה על הזכות לעלות ליגה, להישאר בליגה או לנשור ממנה לליגה נמוכה יותר. בישראל קיימת ליגת העל, שהיא הליגה הראשית, ומתחתה נמצאות שתי ליגות B. בנוסף לליגה ישנו המפעל של הגביע שנמשך לאורך כל העונה ומשוחק בסגנון נוק-אאוט. את גביע העולם השמיני לנבחרות עד גיל 21 אירחה ישראל (בפעם הראשונה בהיסטוריה). בטורניר זכתה נבחרת איטליה. טורניר נוסף שישראל אירחה במשחק הוא גביע העולם עד גיל 18 שבו זכתה נבחרת ברזיל בפנדלים. בנוסף על כך, לישראל יש ייצוג בתחרויות הבינלאומיות על ידי קבוצות הצמרת הישראליות.

כמו לכל מדינה במשחק, גם לישראל יש יו"ר התאחדות, כאשר בתפקיד נמצא כעת אוהד עובד.

## קישורים חיצוניים
* 
* אתר פלנטריום כוכב כדורגל

קטגוריה:משחקי מחשב
קטגוריה:משחקי כדורגל ממוחשבים
קטגוריה:אתרי אינטרנט
קטגוריה:משחקי רשת מרובי-משתתפים
חיים גמליאל

שמאל|ממוזער|250px|משפחת גמליאל באסמרה
ממוזער|ילדי חיים גמליאל במפגש במלאת 28 שנים לפטירתו (עזריאל גמליאל, שושנה עייש, מזל פרבשטיין, ציונה שלסקי, עופר גמליאל, יפעת יגל)
**חיים גמליאל** (1912 – נובמבר 1994) היה פעיל ציוני באריתריאה, שלקח חלק מרכזי בסיוע לכמה מן הבריחות ממחנות המעצר באפריקה של גולי האצ"ל והלח"י, וריצה על כך עונש מאסר. בהמשך עלה לישראל, לאחר מותו צורף רשמית לשורות האצ"ל, והמדינה העניקה לבני משפחתו את אות האצ"ל ואת עיטור אסורי שלטון המנדט.

## ביוגרפיה
גמליאל נולד בצנעא שבתימן למשפחת רבנים. סבו מארי סאלם אלג'מאל היה חכם באשי בעיר צנעא.

בשנת 1928 יצא אביו, הרב שלום, יחד עם אחיו לאסמרה שבאריתריאה, במטרה לשפר את מצבם הכלכלי הקשה. בשנת 1930 יזם חיים, בתור האח הבכור, את הצטרפות שאר בני המשפחה לאב ולאח שבאסמרה. ב-1934 נשא לאישה את חנה לבית מורחי בעיר אסמרה, שבה נולדו חמישה מתוך ששת ילדיהם.

## סיוע לבורחים ממחנה [[סמבל (אריתריאה)|סמבל]]
בינואר 1945 נפגש גמליאל בפעם הראשונה בבית הכנסת באסמרה עם עצורי האצ"ל והלח"י לאחר בריחתם הראשונה ממחנה המעצר סמבל שבאסמרה. גמליאל הוביל את הבורחים לביתו, קנה להם מפות, מצפן ומכשירים אחרים החיוניים למסע הארוך וכן הרחיב את חוג הידידים המקומיים אשר באו לעזרת הבורחים. גמליאל, שהיה שותף לרוב הבריחות ממחנה המעצר סמבל, דאג למקומות מחבוא, תעודות מזויפות, הסדרי הסעה, דיור ואוכל, והיה הציר שאיפשר את הקשר בין המחנה לעולם החיצוני.

בחודש דצמבר 1946 לאחר הבריחה הגדולה, נתפס גמליאל, נאסר ונידון ל-15 חודשי מאסר בבית הכלא העירוני שבאסמרה, ושוחרר בחודש מרץ 1948. לימים, סיפר יעקב מרידור בספרו ארוכה הדרך לחירות שכאשר פגש את חיים בבית הכלא והודה לו על הקרבתו למען הבורחים, הצטנע חיים והמעיט בחשיבות מעשיו לעומת פעילות חברי האצ"ל ומלחמתם בארץ.

בשנת 1949 עלה גמליאל ארצה עם משפחתו, התגורר בתל אביב והתפרנס מעבודתו בעירייה כאיש תחזוקת בתי ספר.
היה איש ספר, למדן וירא שמים, וכן היה פעיל במסגרות ציבוריות של עולי תימן.

נפטר בשנת 1994, והובא למנוחות בבית העלמין הדרום . לאחר מותו, צורף רשמית לשורות האצ"ל, וברית חיילי האצ"ל פרסמו כי "חיים היה ידיד נאמן והקריב רבות למען כל העצורים והבורחים אשר בלעדי עזרתו ספק אם היו מתגברים על הקשיים הרבים". ביום השלושים למותו ערכו ותיקי האצ"ל ערב לזכרו במוזיאון האצ"ל, ובמהלך האירוע הוענקו לבני משפחתו אות האצ"ל ועיטור אסורי שלטון המנדט.

## לקריאה נוספת
* חיים גמליאל, **פרקי חיים**, הוצאת המשפחה, רמת גן, התשנ"ח.
* יעקב מרידור, **ארוכה הדרך לחירות**, אחיאסף, ירושלים, 1956. בספרו מופיעות תמונות רבות שצילם חיים גמליאל.
* בנימין זרעוני, **גאון ונדיב ואכזר**, מלוא, תשנ"ב.
* דבורה עומר, **הבריחה אל החופש**,קרני, 1987.

קטגוריה:אצ"ל
קטגוריה:ישראלים ילידי תימן
קטגוריה:גולי אפריקה

קטגוריה:ישראלים שנולדו ב-1912
קטגוריה:ישראלים שנפטרו ב-1994
קטגוריה:אישים הקבורים בבית העלמין הדרום
אולכסיי פצ'רוב

**אולכסיי איבאנוביץ' פצ'רוב** (באוקראינית: **Олексій Iванович Печеров**; נולד ב-8 בדצמבר 1985 בדונצק, הרפובליקה האוקראינית, ברית המועצות) הוא כדורסלן אוקראיני המשחק בעמדות הפאוור פורוורד והסנטר באל-חכמה מליגת הכדורסל הלבנונית ובנבחרת אוקראינה.

## קריירה
פצ'רוב החל את הקריירה המקצועית שלו בשנת 2002 בקבוצת פוליטכניק חרקוב האוקראינית, בה שיחק במשך שנתיים. בשנת 2004 עבר לשחק בבי.סי. קייב, אך כבר לאחר עונה אחת חתם בראסינג פריז הצרפתית, במדיה קלע 11.2 נקודות והוריד 6.3 ריבאונדים בממוצע למשחק.

פצ'רוב נרשם לדראפט ה-NBA 2006 ונבחר במקום ה-18 על ידי וושינגטון ויזארדס. בכך הפך לשחקן הבינלאומי הראשון שנבחר על ידי וושינגטון בסיבוב הראשון בדראפט. עם זאת, הקבוצה החליטה להשאילו לעונת התחשלות בבי.סי. קייב, עונה בה הוביל את הקבוצה לחצי גמר הליגה האוקראינית. באמצע עונת  שב לוושינגטון וב-11 בינואר 2008 ערך את הופעת הבכורה שלו ב-NBA נגד אטלנטה הוקס. בשל אנונימיותו היחסית של הכדורסל האוקראיני, פצ'רוב לא קיבל דקות משחק רבות בוושינגטון, אך דווקא במשחק היחיד בו קיבל למעלה מ-25 דקות, משחק הסיום של העונה הסדירה נגד אורלנדו מג'יק, השיג "" של 10 נקודות ו-10 ריבאונדים, להם הוסיף 3 אסיסטים בכמעט 40 דקות משחק. 

לאחר שגם בעונה הבאה מיעט לשחק ושותף ב-32 משחקים בלבד במהלך העונה כולה, עבר לקראת עונת  למינסוטה טימברוולבס. במינסוטה השתפר פצ'רוב משמעותית ואף קבע שיא קריירה של 24 נקודות במשחק נגד בוסטון סלטיקס, אולם לא הצליח לתרום משמעותית למשחקה הקבוצתי, דבר שהתבטא בכך שבכל 44 המשחקים בהם שותף במהלך העונה הסדירה השיגה קבוצתו שישה ניצחונות בלבד והפסידה בכל 38 המשחקים הנותרים. למרות ממוצעים סבירים של 4.5 נקודות ו-2.8 ריבאונדים, גם זאת לא הייתה עונה מוצלחת עבור פצ'רוב ולאחר שלוש שנים מאכזבות ב-NBA, בקיץ 2010 החליט לשוב לאירופה וחתם בקבוצת ארמאני מילאנו האיטלקית.

ב-23 באוגוסט 2011 חתם על חוזה דו-שנתי באזובמאש מאריופול האוקראינית. ב-9 בנובמבר 2013 חתם על חוזה לחודש אחד בוולנסיה מליגת העל העל הספרדית, וב-22 בינואר 2014 חתם בקרסניה קריליה סמרה לשארית עונת . את הקבוצה עזב ב-6 במאי 2014, וחתם בקאלב/קראמו מליגת העל האסטונית. ב-28 בספטמבר 2015 חתם פצ'רוב בדנבר נאגטס, ונופה מהסגל ב-24 באוקטובר, לאחר ששותף במשחק קדם-עונה אחד בלבד.

ב-3 בפברואר 2016 חתם באל-חכמה מליגת העל הלבנונית.

## קישורים חיצוניים

* דף השחקן באתר ה-NBA
* אולכסיי פצ'רוב באתר ה-ESPN

## הערות שוליים

קטגוריה:כדורסלנים אוקראינים
קטגוריה:כדורסלני וושינגטון ויזארדס
קטגוריה:כדורסלני מינסוטה טימברוולבס
קטגוריה:כדורסלני אולימפיה מילאנו
קטגוריה:כדורסלני ראסינג פריז
קטגוריה:כדורסלני אזובמאש מריופול
קטגוריה:כדורסלני בי.סי. קייב
קטגוריה:כדורסלני ולנסיה
קטגוריה:בחירות דראפט של וושינגטון ויזארדס
קטגוריה:אוקראינים שנולדו ב-1985
דוריס לויטהרד

**דוריס לויטהרד** (בגרמנית: **Doris Leuthard**; נולדה ב-10 באפריל 1963, מרנשוואנד, ארגאו) היא פוליטיקאית שווייצרית שהייתה חברה במועצה הפדרלית (ממשלה) של שווייץ בשנים 2006-2018. כיהנה כסגנית נשיא שווייץ ב-2009 וב-2016 וכנשיאה ב-2010 וב-2017. היא מילאה את תפקיד שרת הכלכלה (ראש המחלקה הפדרלית לכלכלה) (2010-2006) ושרת הסביבה, התחבורה, האנרגיה והתקשורת.(2018-2010).

דוריס לויטהרד נבחרה מטעם המפלגה הנוצרית דמוקרטית (CVP), והייתה היושבת-ראש שלה בשנים 2004–2006.

## קורות חיים
דוריס לויטהרד נולדה ביישוב מרנשוואנד שבקנטון ארגאו, הבכורה מבין ארבעה ילדים במשפחה שווייצרית דוברת גרמנית-אלמנית. אביה היה חבר בפרלמנט של קנטון ארגאו. לאחר שלמדה בבית ספר יסודי ביישוב הולדתה ובמורי, למדה לויטהרד בגימנסיה הקנטונלית בעיר ווֹלן. אחרי שלמדה משפטים באוניברסיטת ציריך, השתלמה בפריז ובקלגרי שבקנדה. בתום התמחות במשרד עורכי דין בקנטון ארגאו החל משנת 1989, עבדה כעורכת דין ערים מורי ווולן שותפות עם עמיתים אחרים למקצוע. הייתה חברה במועצות המנהלים של כמה חברות ובנקים, ובמקביל הייתה פעילה מאוד במסגרת האוניברסיטאות העממיות בקנטון שלה.

דוריס לויטהרד נשואה לעו"ד רולנד האוזין.

## קריירה פוליטית
פעילה במסגרת המפלגה הנוצרית דמוקרטית. נבחרה כסגן היושב-ראש שלה בשנת 2001, ובשנת 2004 ירשה את תפקידו של פיליפ שטרהלין בראש המפלגה. כמנהיגה הצליחה לשקם את הפופולריות של תנועה פוליטית זו לאחר התבוסה בבחירות בשנת 2003.
ב-14 ביוני 2006 נכנסה למועצה הפדרלית של שווייץ במקום הפוליטיקאי הפרנקופוני ז'וזף דייס. החל מ-1 באוגוסט באותה שנה (2006) נכנסה לתפקיד שר הכלכלה, שפונה על ידי דייס. ב-2010 עברה לכהן כשרת הסביבה, התחבורה, האנרגיה והתקשורת. היא סיימה את כהונתה במועצה בסוף 2018.

ב-10 בדצמבר 2008 נבחרה לויטהרד לסגן נשיא שווייץ לשנת 2009 במקביל לכהונתה במועצה הפדרלית, וב-2010 כיהנה כנשיאה. היא כיהנה שוב כסגנית הנשיא וכנשיאה ב-2016 ו-2017 בהתאמה.

דוריס לויטהרד הייתה האישה השלישית בתפקיד נשיאהּ של הקונפדרציה, והאישה הראשונה ממוצא גרמני-אלמני שמילאה תפקיד זה.

## קישורים חיצוניים

* דוריס לויטהרד, באתר המחלקה לכלכלה של המועצה הפדרלית של שווייץ
* נתונים ביוגרפיים באתר הפרלמנט השווייצרי

## הערות שוליים

קטגוריה:בוגרי אוניברסיטת ציריך
קטגוריה:פוליטיקאים שווייצרים
קטגוריה:נשיאי שווייץ
קטגוריה:נשיאות
קטגוריה:שרי סביבה
קטגוריה:שרי תחבורה
קטגוריה:שרי אנרגיה
קטגוריה:שרי תקשורת
קטגוריה:בוגרות אוניברסיטת ציריך
קטגוריה:שווייצרים שנולדו ב-1963
יו הופר

**יו קולין הופר** (באנגלית: **Hugh Colin Hopper**; 29 באפריל 1945 - 7 ביוני 2009) היה מוזיקאי, מלחין ובסיסט בריטי. הופר היה מהמוזיקאים הבולטים בסצנת הקנטרברי והיה חבר בלהקות *Wilde Flowers*, סופט מאשין ובלהקות רבות אחרות.

## קריירה
### התקופה המוקדמת
הופר החל את הקריירה שלו בשנת 1963 כאשר ניגן עם דייוויד אלן ורוברט ואייט בהרכב שנקרא *The Daevid Allen Trio*. בשנת 1964 ייסד ביחד עם אחיו, בריאן הופר, רוברט וויאט, קווין איירס וריצ'רד סינקלייר את להקת *The Wilde Flowers*, ועל אף שהלהקה לא הוציאה אלבום מעולם, היא נחשבת למייסדת זרם הקנטרברי, ואשר ממנה נולדו להקות סופט מאשין וקרוואן.

### סופט מאשין (1968-1972)
בתחילה, תפקידו של הופר בלהקה היה מנהל הלהקה, למרות שהשתתף בהלחנת חלקים מהאלבום הראשון *[[The Soft Machine]]*, ואף ניגן בבס בשיר אחד. בשנת 1969 הוא צורף כחבר ללהקה באלבומה השני, *Volume Two*, והשתתף ביחד עם וויאט ומייק רטלדג' בהקלטות אלבום הסולו הראשון של סיד בארט, The Madcap Laughs. הופר המשיך כבסיסט וכמלחין בלהקה עד לשנת 1973, במהלך תקופתו בלהקה התפתחה הלהקה מסגנון של פופ פסיכדלי לסגנון של פיוז'ן ג'אז אינסטרומנטלי. בשנת 1972, מעט לפני עזיבתו את הלהקה, הקליט הופר את אלבום הסולו הראשון שלו אשר נקרא *1984* (על שם ספרו של ג'ורג' אורוול), אשר היה אלבום ללא שאיפות מסחריות בו הוא השתמש בטכניקות של לולאות מוזיקליות בסרט מגנטי.

### 1973 - 2009
לאחר עזיבתו את סופט מאשין, ועד לסוף שנות השבעים עבד הופר עם אמנים רבים כסטומו ימשטה היפני, קרלה בליי, להקת גילגמש ועוד. בשנות השמונים לקח הופר הפסקה מנגינה ויצירה, אך חזר כעבור כשנתיים. באמצע שנות השמונים ניגן עם חבורה של מוזיקאים הולנדים בהרכב אשר נקרא *Hopper Goes Dutch*, אך לאחר הצטרפותו של הגיטריסט הצרפתי פטריס מאייר שונה שמו של ההרכב ל-*the Hugh Hopper Franglo-Dutch Band*. במקביל לכל זאת, לא זנח הופר את קריירת הסולו שלו, והמשיך להקליט אלבומים במהלך כל אותה התקופה.

### מותו
הופר אובחן כחולה במחלת הלוקמיה ביוני 2008, והחל לקבל טיפולי כימותרפיה. לאור מצבו הבריאותי, ביטל הופר את סבב ההופעות המתוכנן שלו.

הוא נישא לשותפתו לחיים, כריסטין, ב-5 ביוני 2009, וכעבור יומיים, ב-7 ביוני 2009 נפטר.

## אלבומי סולו
*1973: *1984*
*1976: *Cruel But Fair*
*1977: *Hopper Tunity Box*
*1978: *Soft Head - Rogue Element*
*1979: *Soft Heap*
*1980: *Two Rainbows Daily*
*1985: *Mercy Dash*
*1985: *Monster Band*
*1989: *Alive*
*1991: *Meccano Pelorus*
*1993: *Hugh Hopper and Odd Friends*
*1993: *Short Wave Live*
*1994: *A Remark Hugh Made*
*1994: *Hooligan Romantics*
*1995: *Carousel*
*1995: *Caveman Hughscore*
*1995: *Adreamor*
*1996: *Somewhere In France*
*1996: *Bracknell-Bresse Improvisations*
*1996: *MASHU - Elephants in your head?*
*1996: *Best Soft* (compilation)
*1997: *Huge*
*1997: *Highspot Paradox*
*1998: *Different*
*1999: *Delta Flora*
*2000: *Cryptids*
*2000: *Parabolic Versions*
*2002: *Jazzloops*
*2003: *In a Dubious Manner*
*2004: *The Stolen Hour*
*2007: *Soft Mountain*
*2007: *Numero D'Vol*
*2008: *Dune*

## קישורים חיצוניים

* 

## הערות שוליים

קטגוריה:אמני קולומביה רקורדס
קטגוריה:מוזיקאים אנגלים
קטגוריה:נגני ג'אז: בסיסטים
קטגוריה:בריטים שנולדו ב-1945
קטגוריה:בריטים שנפטרו ב-2009
מקצועה

שמאל|ממוזער|200px|מקצועה
**מַקְצוּעָה** היא כלי עבודה המשמש לשיוף שכבות עץ דקות, אם כי יש המשתמשים בה גם בתעשיית הפלסטיק.

המקצועה היא מהכלים העתיקים ביותר שהיו בשימוש האדם. יש חוקרים המעריכים שהשימוש במקצועה החל תקופה קצרה לאחר שהחל האדם להשתמש בכלים. המקצועות העתיקות היו עשויות מאבני צור ובתקופה מאוחרת יותר ממתכות. המקצועה מוזכרת במקרא: . 
ממוזער|מקצועה ידנית
[ממוזער|מקצועה חשמלית מודרנית של חברת [מקיטה]]

## מקצועה בעידן המודרני
בעידן המודרני מרבית השימושים הנעשים הם דווקא במקצועה החשמלית או התעשייתית, דבר המזרז את העבודה באופן משמעותי, גורם לדיוק רב ברמה של מיקרונים וכן מפחית מן המאמצים הפיזיים הנדרשים מהנגר.

## מבנה הכלי
מקצועה ידנית בנויה בצורה מלבנית שבחלקה הקדמי והאחורי ממוקמות ידיות האחיזה שבאמצעותן מניעים את הכלי אחור וקדימה. במרכז הכלי ממוקמת סכין רחבה המונחת באלכסון כאשר חלקה התחתון בולט מעט מתחתית הכלי ותנועה קדימה תוך כדי לחיצת הכלי אל משטח העבודה מביאה לגילוף שכבות עץ דקות.

ברוב המקצועות ישנו בורג המאפשר לשלוט על זווית הסכין ומרחק הבליטה שלה מתחתית הכלי – מה שמשפיע על עומק ההקצעה.

מקצועה חשמלית משתמשת במנוע המפעיל סכין רחבה ועגולה הבולטת גם היא מתחתית הכלי. באמצעות מפתח כוונון ניתן לשלוט באורך בליטת הסכין מתחתית הכלי ובכך לקבוע את עומק ההקצעה.

## קישורים חיצוניים

* 

קטגוריה:כלי עבודה
קטגוריה:נגרות: כלי עבודה
קוסטאס קאטסוראניס

**קונסטנטינוס "קוסטאס" קאטסוראניס** (ביוונית: **Κωνσταντίνος „Κώστας“ Κατσουράνης**; נולד ב-21 ביוני 1979) הוא כדורגלן עבר יווני ששיחק בעמדת הקשר האחורי בנבחרת יוון.
## קריירה
קאטסוראניס החל את הקריירה שלו בפנצ'איקי 2005 מליגת המשנה ביוון. בעונת 1996-97 עלה לקבוצה הבוגרת. בקיץ 2002 עבר לא.א.ק. אתונה ממנה הצליח להגיע לנבחרת הבוגרת. בעונת 2004/2005 זכה לתואר כדורגלן השנה בליגה היוונית.

ב-22 ביוני 2006 עבר קאטסוראניס לבנפיקה ליסבון הפורטוגלית תמורת 2 מיליון יורו והצטרף לחברו לנבחרת יורגוס קראגוניס. ב-22 בפברואר 2007 כבש קאטסוראניס את שער הניצחון נגד דינמו בוקרשט בגביע אופ"א. את עונת 2006/2007 גמר קאטסוראניס עם 6 שערים בליגה, שער אחד בגביע אופ"א ושער אחד בגביע פורטוגל. בעונת 2008/2009 הצליח לזכות עם בנפיקה בגביע הפורטוגזי.

ב-1 ביולי 2009 חזר קאטסוראניס ליוון הפעם לפנאתינאיקוס. כבר במחזור השני הבקיע את שער הבכורה בפנאתינייקוס נגד סקודה קסנתי. בסיום עונת 2009/2010 זכה עם פנאתינייקוס באליפות יוון. ב-29 בספטמבר 2015 הודיע על פרישה מכדורגל. 

## קישורים חיצוניים

קטגוריה:כדורגלנים יוונים
קטגוריה:קשרי כדורגל יוונים
קטגוריה:כדורגלני פנצ'איקי
קטגוריה:כדורגלני א.א.ק. אתונה
קטגוריה:כדורגלני בנפיקה ליסבון
קטגוריה:כדורגלני פנאתינאיקוס
קטגוריה:כדורגלני פאוק סלוניקי
קטגוריה:כדורגלני פונה סיטי
קטגוריה:כדורגלני אטרומיטוס
קטגוריה:כדורגלני נבחרת יוון
קטגוריה:כדורגלני יורו 2004
קטגוריה:כדורגלני גביע הקונפדרציות 2005
קטגוריה:כדורגלני יורו 2008
קטגוריה:כדורגלני מונדיאל 2010
קטגוריה:כדורגלני יורו 2012
קטגוריה:כדורגלני מונדיאל 2014
קטגוריה:יוונים שנולדו ב-1979
ריצ'רד אטנבורו

לורד **ריצ'רד סמואל אטנבורו** (באנגלית: **Richard Samuel Attenborough, Baron Attenborough**; ) היה שחקן, במאי קולנוע ומפיק בריטי. סרטו "גנדי" זכה בשמונה פרסי אוסקר, כולל לסרט הטוב ביותר ובפרס אוסקר לבמאי הטוב ביותר, ובחמישה פרסי גלובוס הזהב.

## ביוגרפיה
ריצ'רד אטנבורו נולד בקיימברידג', אנגליה. אחיו הצעיר הוא סר דייוויד אטנבורו, אחד משדרני הטלוויזיה המפורסמים ביותר, חוקר טבע, וחלוץ בתחום סרטי הטבע.

ריצ'רד אטנבורו החל את קריירת המשחק שלו בשנת 1942, כאשר גילם חייל מוג לב בסרט "In Which We Serve". במשך מלחמת העולם השנייה שירת בחיל האוויר המלכותי. ולאחר מכן שיחק בעשרות סרטים. בסוף שנות החמישים החל להפיק סרטים ובסוף שנות השישים החל גם לביים.

קיבל תואר CBE ב-1967, תואר סר ב-1976 ותואר לורד ב-1993.

שימש כנשיא האקדמיה הבריטית לאומנויות הקולנוע והטלוויזיה (British Academy of Film and Television Arts; בראשי תיבות: BAFTA) וכנשיא האקדמיה המלכותית לאמנות הדרמה.

אטנבורו נפטר בגיל 90, ב-24 באוגוסט 2014.
## קריירה

פריצת הדרך בקריירה של אטנבורו הייתה בסרט "ברייטון רוק" מ-1947, עיבוד לספר של גרהם גרין, שבו הוא גילם מאפיונר צעיר.

בשנת 1982 ביים את סרט הדרמה הביוגרפי "גנדי", בכיכובו של בן קינגסלי בתפקיד מהטמה גנדי.

בשנת 1985 ביים את הדרמה המוזיקלית "שורת המקהלה", בכיכבו של מייקל דאגלס.

## פילמוגרפיה
מבחר סרטים כשחקן:
* עניין של חיים ומוות (1946)
* ים של חול (1958)
* הבריחה הגדולה (1963)
* תותחי בטאסי (1964)
* היאנגצה הגועש (1966)
* שלל (1970)
* פארק היורה (1993)
*נס ברחוב 34 (1994)
*פארק היורה: העולם האבוד (1997)
* אליזבת (1998)

מבחר סרטים כבמאי או כמפיק:
* וינסטון הצעיר (1972)
* גשר אחד רחוק מדי (1977)
* גנדי (1982) - זוכה פרס האוסקר לבמאי הטוב ביותר.
* שורת המקהלה (1985)
* צ'פלין (1992)
* ארץ הצללים (1993)

## קישורים חיצוניים

* 

* 
* 
* 
* 
## הערות שוליים

קטגוריה:במאי קולנוע בריטים
קטגוריה:שחקני קולנוע וטלוויזיה אנגלים
קטגוריה:מפיקי קולנוע בריטים
קטגוריה:זוכי פרס גלובוס הזהב: במאים
קטגוריה:זוכי אוסקר: הבימוי הטוב
קטגוריה:בוגרי האקדמיה המלכותית לאמנות הדרמה
קטגוריה:זוכי פרס גלובוס הזהב: קולנוע: שחקן משנה
קטגוריה:זוכי פרס באפט"א לבמאי הטוב ביותר
קטגוריה:שגרירים של רצון טוב - יוניסף
קטגוריה:בריטים שנולדו ב-1923
קטגוריה:אנגלים שנפטרו ב-2014
קטגוריה:זוכי פרס פרמיום אימפריאלה לקולנוע ותיאטרון
אלברטו חואנטורנה

**אלברטו חואנטורנה דנחר** (בספרדית: **Alberto Juantorena Danger**; נולד ב-3 בדצמבר 1950) הוא אתלט קובני, אלוף אולימפי בריצת 400 מטר ובריצת 800 מטר (מונטריאול 1976) ושיאן עולם בריצת 800 מטר. הוא האתלט היחידי בעולם שזכה עד כה בשתי ריצות אלו באולימפיאדה אחת (פול פילגרים מארצות הברית קבע הישג זה באולימפיאדת אתונה (1906) שאינה נחשבת במניין האולימפיאדות).

## ביוגרפיה
חואנטורנה נולד בסנטיאגו דה קובה. בנעוריו עסק בפעילות ספורטיבית במספר תחומים: כדורגל, כדורעף, כדורסל ושחייה. הוא אמנם ניצח בתחרויות ריצה במסגרת בית ספרית, אך העדיף להתמקד בכדורסל וב-1969 החל לשחק כדורסל במסגרת קבוצתית. בעונת 1970 - 1971 צורף לנבחרת הנוער הלאומית של קובה בכדורסל. הצטיינותו במרוצים שנערכו כחלק ממסגרת האימונים בכדורסל משכה את תשומת לב מאמני האתלטיקה שהיו במקום וקצת אחרי גיל 20, החל חואנטורנה להתאמן באתלטיקה בהדרכתו של המאמן הפולני זיגמונד זביירזובסקי (Zygmunt Zabierzowski), מאמן אצני ה-400 מטר של נבחרת קובה באותה עת.

באולימפיאדת מינכן (1972) סיים חואנטורנה במקום ה-10 בריצת 400 מטר בתוצאה של 46.07 שניות, 5 מאיות השנייה איטי מעליה לשלב הגמר. בשלב המוקדמות הוא קבע תוצאה של 45.94 שניות ובשלב רבע הגמר תוצאה של 45.96 שניות.

באוניברסיאדה שנערכה במוסקבה בשנת 1973 זכה חואנטורנה במדליית זהב בריצת 400 מטר בתוצאה של 45.36 שניות.

במשחקים הפאן-אמריקאיים שנערכו במקסיקו סיטי בשנת 1975 זכה חואנטורנה במדליית כסף בריצת 400 מטר (44.80 שניות).

### אלוף אולימפי ושיאן עולם
באולימפיאדת מונטריאול (1976) זכה חואנטורנה בשתי מדליות זהב, בריצת 400 מטר בתוצאה של 44.26 שניות, הזמן המהיר בעולם שנמדד ולא הושג בגובה (השיא העולמי ניקבע באולימפיאדת מקסיקו סיטי), לפני פרד ניוהאוז (44.40 שניות) והרמן פרייזר (44.95 שניות) שניהם מארצות הברית ובריצת 800 מטר בשיא עולם חדש של 1:43.50 דקות, לפני איבו ואן דאם מבלגיה (1:43.86 דקות) וריק וולהאטר  מארצות הברית (1:44.12 דקות). בנוסף, הוא סיים במקום השביעי בריצת שליחים 4x400 מטר בתוצאה של 3:03.81 דקות, הרביעייה המנצחת הייתה של ארצות הברית (2:58.65 דקות).

באוניברסיאדה שנערכה בסופיה, בולגריה בשנת 1977 זכה חואנטורנה במדליית זהב בריצת 800 מטר בשיא עולם חדש של 1:43.44 דקות, שיפור ב-6 מאיות השנייה לשיאו העולמי.

בתחרות גביע העולם באתלטיקה שנערכה בדיסלדורף, גרמניה אותה שנה זכה חואנטורנה בשתי מדליות זהב, בריצת 400 מטר בתוצאה של 45.36 שניות ובריצת 800 מטר בתוצאה של 1:44.01 דקות.

במשחקים הפאן-אמריקאיים שנערכו בסן חואן, פוארטו ריקו בשנת 1979 זכה חואנטורנה בשתי מדליות כסף, בריצת 400 מטר (45.24 שניות) ובריצת 800 מטר (1:46.4 דקות).

באולימפיאדת מוסקבה (1980) סיים חואנטורנה במקום הרביעי בריצת 400 מטר בתוצאה של 45.09 שניות ולא הצליח להגן על תוארו. המנצח היה ויקטור מרקין מברית המועצות (44.60 שניות).

לאחר שפרש מספורט תחרותי כיהן חואנטורנה בשנת 1984 כסגן שר הספורט של קובה.

חואנטורנה נשוי ואב ל-5 ילדים.

## הישגים ותארים
*חואנטורנה זכה בשנים 1976 ו-1977 בתואר אתלט השנה בעולם.

## קישורים חיצוניים

* אלברטו חואנטורנה , באתר *Sports123* 
* 

## הערות שוליים

קטגוריה:אתלטים קובנים
קטגוריה:אלופים אולימפיים: ריצת 400 מטרים (גברים)
קטגוריה:אלופים אולימפיים: ריצת 800 מטרים (גברים)
קטגוריה:שיאני עולם באתלטיקה
קטגוריה:אלופי האוניברסיאדה באתלטיקה
קטגוריה:אתלט השנה בעולם
קטגוריה:מעוטרי המסדר האולימפי
קטגוריה:אתלטים באולימפיאדת מינכן (1972)
קטגוריה:אתלטים באולימפיאדת מונטריאול (1976)
קטגוריה:אתלטים באולימפיאדת מוסקבה (1980)
קטגוריה:אלופים אולימפיים מקובה
קטגוריה:ילידי 1950
מיראלם פיאניץ'

**מיראלם פיאניץ**' (בבוסנית: **Miralem Pjanić**; נולד ב-2 באפריל 1990) הוא כדורגלן עבר בוסני אשר שיחק בעמדת הקשר.

## קריירה
בעקבות מלחמת יוגוסלביה היגרו הוריו של פיאניץ' ללוקסמבורג, בה הוא גדל והתחנך והתחיל בה את דרכו בכדורגל. בגיל 14 עבר למועדון הכדורגל הצרפתי מץ, ובעונת  צורף לסגל הקבוצה הבוגרת. לאחר אותה עונה עבר לקבוצת אולימפיק ליון. בתחילה הוא לא זכה להזדמנויות רבות בהרכב הראשון, אך מעמדו השתפר לאחר עזיבת ז'וניניו. הוא הבקיע את שערו הראשון במשחק הפלייאוף על ההעפלה לליגת האלופות מול אנדרלכט. הוא המשיך והבקיע שלושה שערים בליגת האלופות באותה עונה. בעונת  הבקיע 11 שערים ובישל 10 נוספים, וסייע לליון לסיים במקום השני בליגת העל הצרפתית ולהעפיל עד חצי גמר ליגת האלופות.

כשהתגורר בלוקסמבורג הוא זומן לסגל נבחרת הנוער שלה. בשנת 2006 נכלל בסגל הנבחרת לקראת יורו הנערים, שנערך בלוקסמבורג. בטורניר זה הבקיע ארבעה שערים בתיקו 5-5 מול הנבחרת של בלגיה. ב-2007, לאחר שקיבל אזרחות בוסנית, זומן פיאניץ' לסגל נבחרת בוסניה והרצגובינה עד גיל 21. ב-20 באוגוסט 2008 ערך את הופעת הבכורה שלו בנבחרת הבוגרת. הוא היה חלק מסגל הנבחרת שהגיע עד פלייאוף ההעפלה למונדיאל 2010, בו הודחה בוסניה והרצגובינה על ידי . ב-3 במרץ 2010 הבקיע את שער הבכורה בנבחרת, בניצחון 1–2 על .

באוגוסט 2011 עבר פיאניץ' לרומא האיטלקית תמורת 11 מיליון אירו, וקיבל את חולצה מספר 15.

ב-13 ביוני 2016 חתם פיאניץ' ביובנטוס לחמש שנים עבור 32 מיליון אירו.

ב-29 ביוני 2020 חתם פיאניץ' בברצלונה לארבע שנים, במסגרת עסקה בה הועבר ארתור מלו ליובנטוס, כאשר ברצלונה קיבלה תמורתו 12 מיליון אירו נוספים. בספטמבר 2020 בוצע המעבר באופן רשמי.

ב-2 באוגוסט 2021 הושאל פיאניץ' לעונה אחת לבשיקטש המשחקת בליגת העל הטורקית.

ב-7 בספטמבר 2022 חתם בא-שארג'ה מאיחוד האמירויות הערביות.

בספטמבר 2024 חתם בצסק"א מוסקבה מליגת העל הרוסית.

## תארים
;יובנטוס
*אליפות איטליה (4): 2016/2017, 2017/2018, 2018/2019, 2019/2020
*קופה איטליה (2): , 
*הסופר קאפ האיטלקי: 
;ברצלונה
*גביע המלך הספרדי: 2020/2021
;צסקא מוסקבה
* **[[הגביע הרוסי בכדורגל|הגביע הרוסי]]** : 2024/2025

## קישורים חיצוניים

* 

## הערות שוליים

קטגוריה:כדורגלנים בוסנים
קטגוריה:קשרי כדורגל בוסנים
קטגוריה:כדורגלני מץ
קטגוריה:כדורגלני אולימפיק ליון
קטגוריה:כדורגלני רומא
קטגוריה:כדורגלני יובנטוס
קטגוריה:כדורגלני ברצלונה
קטגוריה:כדורגלני בשיקטש
קטגוריה:כדורגלני א-שארג'ה
קטגוריה:כדורגלני צסק"א מוסקבה
קטגוריה:כדורגלני נבחרת בוסניה והרצגובינה
קטגוריה:ספורטאים זרים בצרפת
קטגוריה:ספורטאים זרים באיטליה
קטגוריה:ספורטאים בוסנים בספרד
קטגוריה:ספורטאים בוסנים בטורקיה
קטגוריה:ספורטאים זרים באיחוד האמירויות הערביות
קטגוריה:כדורגלני מונדיאל 2014
קטגוריה:בוסנים שנולדו ב-1990
עודד רביבי

**עודד רביבי** (נולד ב-31 בינואר 1969, י"ב בשבט ה'תשכ"ט) הוא פוליטיקאי ישראלי, ששימש כראש מועצת אפרת בשנים 2008–2024. מאז נובמבר 2024 מכהן כמנכ״ל אנו - מוזיאון העם היהודי.

## ביוגרפיה
רביבי נולד ברמת גן וגדל בירושלים. עקב עיסוקי הוריו שהה חלק מילדותו ונעוריו בארצות הברית ובלונדון. הוא בוגר תיכון הימלפרב ותנועת הצופים הדתיים. עם גיוסו לצה"ל שובץ בשריון, שם עבר הכשרה כלוחם, קורס מפקדי טנקים וקורס קציני שריון. שירת כמפקד פלוגת שריון וקיבל תעודת הערכה מאלוף פיקוד הצפון על השתתפותו בחיסול חוליית מחבלים בדרום לבנון. בשירות המילואים הגיע לדרגת אלוף-משנה, והיה מפקד גדוד, קצין אג"ם במילואים של אוגדה סדירה בפיקוד הצפון וקצין אג"ם בפיקוד הדרום. באוגוסט 2025 הועלה לדרגת אלוף-משנה ומונה כמפקד נפת הר טוב. בגזרת הר טוב מצויות הרשויות המקומיות בית שמש, מועצה אזורית מטה יהודה, מבשרת ציון, צור הדסה, אבו גוש והר אדר.

עם שחרורו משירות סדיר החל ללמוד משפטים בבית הספר למשפט ולמדעי החברה של אוניברסיטת מזרח לונדון, שם הכיר את אשתו ליסה. ב-1994, לאחר שהתחתן וסיים את לימודיו, חזרו השניים לישראל ועברו לגור באפרת. רביבי התמחה בלשכה המשפטית של הסוכנות היהודית ולאחר מכן עבד כשכיר ארבע שנים. לאחר מכן פתח משרד עצמאי שעסק בתביעות ודיונים משפטיים ובנדל"ן. כעצמאי התנדב לייעוץ משפטי לנזקקים, בין היתר במסגרת האגף לסיוע משפטי של משרד המשפטים, ובמסגרת פרויקט "שכר מצווה" של לשכת עורכי הדין. הוא בוגר קורס הכשרת דירקטורים של משרד הפנים. החל מינואר 2014 משמש כיו"ר דירקטוריון החברה למשק וכלכלה סוכנות לביטוח (1992) בע"מ והחל מפברואר 2014 חבר בדירקטוריון מפעל הפיס.

רביבי נבחר לתפקידו כראש מועצת אפרת ב-11 בנובמבר 2008. ב-22 באוקטובר 2013 נבחר לכהונה שנייה ברוב של 63% מהקולות. באוקטובר 2018 נבחר לכהונה שלישית ברוב של 56%.

בשנת 2013 נבחר להיות מנטור בתוכנית הכשרה לראשי רשויות חדשים שיזם משרד הפנים בשיתוף עם מרכז השלטון המקומי, בית ספר למדיניות ציבורית וממשל של האוניברסיטה העברית ומפעם ירושלים. רביבי שימש מנטור לשני ראשי רשויות חדשים וגם כמנטור בתוכנית להכשרת מנכ"לים לרשויות מקומיות. חבר ברשת עמיתי עתודות לישראל מעוז.

בתקופת כהונתו כראש המועצה, המועצה המקומית זכתה במספר פרסים, בהם פרס החינוך לשנת התשע"ג, פרס ירושלים לשנת התשע"ה, ופרס שר הפנים לאחריות חברתית לשנת התשע"ה, ושוב פרס החינוך לשנת התשפ"ג.

בזמן כהונתו גדל מספר התושבים במועצה המקומית אפרת ב-60%.

במקביל לתפקידו כראש המועצה, החל משנת 2017 משמש גם כן כחבר מועצת רשות העתיקות. משנת 2016 עד 2020 שימש כראש אגף קשרי חוץ של מועצת יש"ע.

בבחירות ב-2024, התמודד לכהונה נוספת, עלה לסיבוב שני והפסיד לדובי שפלר.

ביוני 2024 קיבל רביבי את אות החלוצים לשנת 2023.

לאחר שסיים את תפקידו כראש מועצה מקומית חזר לשרות מילואים פעיל בפיקוד העורף כמאמן רשויות לחרום.

בנובמבר 2024 מונה למנכ"ל אנו – מוזיאון העם היהודי.

## חיים אישיים
רביבי הוא עורך דין בהכשרתו. בוגר תואר שני במדיניות ציבורית באוניברסיטה העברית בירושלים. נשוי לליסה נדלר ילידת מנצ'סטר. יש להם שישה ילדים ונכד.

## קישורים חיצוניים

* ערוץ הווידאו של עודד רביבי באתר יוטיוב
* 

## הערות שוליים

קטגוריה:ראשי מועצת אפרת
קטגוריה:בוגרי אוניברסיטאות ומכללות בממלכה המאוחדת
קטגוריה:עורכי דין ישראלים
קטגוריה:סגני-אלופים בצה"ל
קטגוריה:בוגרי תיכון הימלפרב
קטגוריה:בוגרי הצופים הדתיים
קטגוריה:ראשי רשויות מקומיות מטעם הליכוד
קטגוריה:ישראלים שנולדו ב-1969
כתובת יבנה ים

שמאל|ממוזער|250px|כתובת יבנה ים
**כתובת יבנה ים** היא כתובת עתיקה בשפה היוונית שנתגלתה באקראי על פני השטח באתר של יבנה ים הקדומה (חוף פלמחים). מדובר בכתובת החקוקה על אבן גיר, השבורה מכל צדדיה. מידותיה המרביות 23 על 33 ס"מ. 

הכתובת נחקרה ופורסמה לראשונה על ידי פרופ' אריה כשר מאוניברסיטת תל אביב. הכתובת מוצגת היום במוזיאון בית מרים – הים ומלואו.

## תאריך הכתובת
בכתובת מצוין תאריך ברור, וממנו קל לחשב את תאריכה והוא שנת 163 לפנה"ס. זהו זמנו של יהודה המקבי ביהודה, מעט לפני התקפתו על יבנה. הכתובת גם מזכירה את המלך הסלאוקי אנטיוכוס אופטור, הוא אנטיוכוס החמישי (מלך בשנים 164-163 לפסה"נ), בנו של אנטיוכוס הרביעי אפיפנס. על מלך זה ידוע שהיה ילד בשנים האלה, וכי מי ששלט בפועל היה ליסיאס, והוא ודאי אחראי לחליפת המכתבים שקטע ממנה מובא בכתובת.

## תוכן הכתובת
בשורה 8 השלים המהדיר של הכתובת את שם המקום 'נמל יאמניה'. יש לזכור שזאת השלמה אבל היא אפשרית מפני שמקום המצאה של הכתובת, בנמל יאמניה, מאשש זאת. 

הכתובת מביאה תשובה מאת השליט, שנשלח באיגרת לבעל הסמכות המקומית (אדם בשם נסוס) והוא שחקק אותה באבן שהוצבה במקום ציבורי לטובת הציבור. מאחר שהכתובת שבורה בראשה יש להניח שהכתובת השלמה כללה גם את מכתב הבקשה אל המלך, שתשובתו זאת מתייחסת אליה. ייתכן שאיש זה היה הממונה על ענייני הכספים (דיוקטס) של האזור. בין סמכויותיו היו גם מתן הקלות ממסים שונים ופריבילגיות אחרות. הכתובת מזכירה אנשים שקיבלו פטור ממסים בעקבות שירותים מסוימים שהעניקו לשלטונות. הכתובת מזכירה צידונים, וניתן לשער שמדובר בקבוצה שהתגוררה ביבנה-ים והעניקו שירותי נמל או שירותי ים כלשהם לשלטון הסלאוקי. יש להניח שהצידונים פנו באיגרת (שלא השתמרה) אל השליט בבקשה לפטור ממסים. הפטור ניתן, והכתובת באה להכריז על כך בפומבי. 

## תרגום הכתובת

## ראו גם
* כתובת חפציבה
* כתובת הליודורוס

## לקריאה נוספת
* 

* B. Isaac, A Seleucid Inscription from Jamnia-on-the-Sea: Antiochus V Eupator and the Sidonians, **[[Israel Exploration Journal]]** 41 (1991), pp. 132–144.
* B. Isaac, A Seleucid Inscription from Jamnia-on-the-Sea: Antiochus V Eupator and the Sidonians - Postscript, **The Near East under Roman Rule. Selected Papers**, (1998), pp. 19–20


## הערות שוליים

יבנה ים
קטגוריה:יבנה: היסטוריה
קטגוריה:פלמחים
אצטדיון פריץ ואלטר

**אצטדיון פריץ ואלטר** (בגרמנית: **Fritz-Walter-Stadion** ובשנים 1920-1985: **Betzenbergstadion**) הוא אצטדיון כדורגל הנמצא בקייזרסלאוטרן שבגרמניה. האצטדיון משמש כמגרשה הביתי של קבוצת פ.צ. קייזרסלאוטרן מהבונדסליגה השנייה. האצטדיון היה אחד מהמגרשים אשר אירחו את גביע העולם בכדורגל שנערך בגרמניה בשנת 2006.

האצטדיון נקרא על שמו של פריץ ואלטר, ששיחק בקייזרסלאוטרן לאורך כל שנות הקריירה שלו ושימש כקפטן נבחרת גרמניה בכדורגל שזכתה במונדיאל 1954.

בשנת 2002, לקראת גביע העולם 2006, הורחב האצטדיון ושופץ. טרם השיפוצים הייתה תכולתו של האצטדיון 38,500 מקומות, ואילו אחריו יכול האצטדיון להכיל עד 48,500 צופים. השיפוץ נעשה בעלות של 76.5 מיליוני אירו.

## קישורים חיצוניים

* 
* אצטדיון פריץ ואלטר באתר Stadionwelt 

פריץ ואלטר, אצטדיון
קטגוריה:ריינלנד-פפאלץ: מבנים
קטגוריה:פ.צ. קייזרסלאוטרן
פריץ ואלטר
קראסטי הליצן

**הרשל שמויקל פנחס ירוחם קראסטופסקי** (באנגלית: **Herschel Shmoikel Pinchas Yerucham Krustofski**) המוכר כ**קראסטי הליצן** (**Krusty the Clown**) הוא דמות בסדרת הטלוויזיה המצוירת האמריקנית "**[[משפחת סימפסון]]**". הוא מדובב על ידי השחקן דן קסטלנטה. קראסטי מנחה תוכנית ילדים אשר אהובה על בארט וליסה, שם הוא מציג בדיחות ומתיחות וסדרת אנימציה קצרה ומצחיקה בשם "המופע של איצ'י וסקראצ'י". קראסטי לפעמים נתפס כציני, מותש ומעשן כבד אשר מביך את עצמו בעסקי השעשועים. הוא הפך לדמות הכי מפורסמת ב"משפחת סימפסון" שלא שייכת למשפחה עצמה.

קראסטי נוצר על ידי היוצר מאט גריינינג. קראסטי מבוסס על ראסטי ניילס, ליצן טלוויזיוני מעיירת הולדתו של גריינינג.

## ביוגרפיה
קראסטי הליצן נולד בשם **הרשל שמויקל פנחס ירוחם קראסטופסק** ב"לואר איסט סייד" של ספרינגפילד והוא הבן של הרב היימן קראסטופסקי. היימן לא רצה שקראסטי יגשים את חלומו ויהפוך ליצן, ותחת זאת דחק בו ללמוד בישיבה. אולם קראסטי ערך מופעי סלפסטיק בלי לספר לו. יום אחד הופיע באיפור כבד בכנס רבנים שבו נכח אביו; אחד המשתתפים התיז עליו מי סודה וחשף את פניו, לתדהמתו של היימן. הליצן עזב את העיירה והרחיק נדוד. שנים רבות לאחר מכן התפייסו קראסטי ואביו (בפרק שהיה מחווה ברורה ל"זמר הג'אז") תודות לבארט וליסה. 

בפרק "כמו אבא, כמו ליצן", נודע לראשונה כי קראסטי הוא יהודי. מי שדיבב באותו הפרק את אביו של קראסטי, ג'קי מייסון, זכה מאוחר יותר בפרס על הדיבוב. בנוסף, בפרק "היום אני ליצן" חגג קראסטי בר מצווה. בפרק "היה היה פעם בספרינגפילד" התחתן קראסטי חתונה לפי המנהג היהודי. בפרק "הומר הכופר" קראסטי אסף תרומות מתושבי ספרינגפילד למען ארגון "אחוות הליצנים היהודים", לאחר ש-75 ליצנים יהודים נהרגו בסופות טורנדו. 

בפרק "Clown in the Dumps", הפותח את עונה 26, מת היימן קראסטופסקי במהלך שיחה עם בנו. מות אביו השפיע על קראסטי ובאותו הפרק הוא הודיע על פרישה מהטלוויזיה.

עד העונה השישית קראסטי גר ברחוב סנטר מס' 534. באמצע עונה זו שוחד על ידי מר ברנז בפסטיבל סרטים ועבר לבית גדול יותר באזור העשיר.

## הפקה
200px|ממוזער|שמאל|קראסטי בהופעתו הראשונה במופע של טרייסי אולמן
### יצירה
קראסטי הופיע לראשונה ב"המופע של קראסטי הליצן" ששודר במופע של טרייסי אולמן, הוא הופיע לראשונה ב-15 בינואר 1989. קראסטי נוצר על ידי היוצר מאט גריינינג. קראסטי מבוסס על ראסטי ניילס, ליצן טלוויזיוני מעיירת הולדתו של גריינינג.

דמותו של קראסטי היא למעשה הומר סימפסון עם שיער ובגדי ליצן, עובדה שגריינינג אישר. קראסטי לובש תמיד את בגדי הליצן שלו וזאת הוחלט לאחר דיונים לקראת עליית הסדרה. למרות זאת, בכמה מן הפרקים הראשונים בסדרה נראים פניו הרגילות של קראסטי.

## יהדותו של קראסטי
קראסטי חגג בר מצווה טלוויזיונית בבגרותו. בילדותו הוא נחשב ליצן הרובע היהודי, מה שבייש את אביו, רב העיירה. בעונה 34 הוא אמר שבנוסף על הצוות הקבוע שלו הוא גם מחזיק גוי של שבת.

## ביקורת
דן קסטלנטה זכה פעמים רבות בפרס אמי על דיבוב לדמות. מבקרי טלוויזיה רבים אומרים כי קראסטי הוא אחת הדמויות האהובות ביותר בסדרה. ב-2003 נכלל קראסטי בתערוכה מיוחדת לבדרנים יהודים במוזאון היהודי בניו יורק.

## קישורים חיצוניים

* "קראסטי הליצן", במסדר הנתונים הקולנועיים IMDb 
* "המופע של קראסטי הליצן", בארכיון משפחת סימפסון 
* "קראסטי הליצן", בפרויקט ויקיה המוקדש למשפחת סימפסון 

## הערות שוליים

קטגוריה:דמויות משפחת סימפסון
קטגוריה:דמויות בדיוניות יהודיות
אצטדיון ריאסור

**האצטדיון העירוני ריאסור** (בספרדית: **Estadio Municipal de Riazor**) ובקיצור **אצטדיון ריאסור**, שמשנת 2017 ידוע בשם **אבנקה-ריאסור** (בספרדית: **Abanca-Riazor**) מטעמי חסות, הוא אצטדיון כדורגל הממוקם בעיר לה קורוניה שבספרד ומשמש את קבוצת הכדורגל דפורטיבו לה קורוניה. האצטדיון מכיל 32,660 מקומות. משחק הבכורה באצטדיון התקיים ב-28 באוקטובר 1944 במשחק בו ארחה דפורטיבו לה קורוניה את ולנסיה. ב-6 במאי 1945 נערך לראשונה משחק בינלאומי באצטדיון, בין נבחרת ספרד לבין נבחרת פורטוגל, אשר הסתיים בתוצאה 4-2 לטובת הספרדים. האצטדיון אירח שלושה משחקים במסגרת מונדיאל 1982, לקראתם הוא עבר שיפוץ במהלכו הוקטנה קיבולת האצטדיון ל-29,000 מקומות בלבד. האצטדיון עבר שיפוץ נוסף בין השנים 1995 ו-1998.

בשנת 2003 הציג נשיא מועדון דפורטיבו לה קורוניה, אוגוסטו סזאר לונדואירו, דגם של אצטדיון הריאסור החדש שתוכנן על ידי האדריכל פיטר אייזנמן.

## קישורים חיצוניים

* היסטוריה ומידע על אצטדיון הריאסור
* עוד מידע על אצטדיון הריאסור
* תמונות של דגם אצטדיון הריאסור החדש

## הערות שוליים

ריאסור
קטגוריה:גליסיה: מבנים
קטגוריה:לה קורוניה: ספורט
ריאסור
קטגוריה:דפורטיבו לה קורוניה